section_heading: Filmski dozimetar
paragraph_text: Kod filmskog dozimetra ionizirajuća zračenja djeluju na fotografsku ploču slično svjetlosnom zračenju i izazivaju zacrnjenje. Stupanj zacrnjenja srazmjeran je apsorbiranoj dozi. Obično je jedan dio filma prekriven tankim slojem olova, kako bi se moglo razlikovati zacrnjenje koje je uzrokovano prodornim gama zračenjem, od zacrnjenja nastalog beta-česticama. Ako treba mjeriti prisustvo sporih neutrona, jedan se dio filma prekriva tankim slojem kadmija. Ovaj dozimetar se dosta upotrebljava jer je najjednostavniji i najjeftiniji lični dozimetar, iako ima i svojih nedostataka, a to je da za svaku vrstu filma treba raditi kalibracionu krivulju, jer je stupanj zacrnjenja dosta zavisan od energije gama ili rendgenskih zraka.<ref> "Jedinica radioaktivnosti", www.radiobiologija.vef.unizg.hr, 2011.